
Prekršajni odjel

Poslovni broj Pp Ikp-2598/2025-2

R E P U B L I K A  H R V A T S K A

R J E Š E NJ E

Općinski sud u Rijeci, po sucu Sanji Crljen Mrvoš uz sudjelovanje Maje Lekić kao zapisničara, u prekršajnom postupku protiv osuđene Radmile Radenović zbog prekršaja iz članka 42. stavka 1. i drugih Zakona o računovodstvu (Narodne novine broj 78/15, 134/15, 120/16, 116/18, 42/20, 47/20, 114/22), u povodu prijedloga Financijske agencije Regionalnog centra Rijeka KLASA: 120-02/22-04/14556 od 11. studenog 2025, dana 23. travnja 2026. 

r i j e š i o  j e

I. Na temelju članka 152. stavka 6. Prekršajnog zakona (Narodne novine broj 107/07, 39/13, 157/13, 110/15, 70/17, 118/18 i 114/22, dalje: PZ) osuđenoj Radmili Radenović rođenoj Torović, rođenoj u Rijeci, 27. travnja 1956., s prebivalištem u Rijeci, Vjenceslava Novaka 7, državljanki Republike Hrvatske, OIB 06287230688, neplaćena novčana kazna izrečena prekršajnim nalogom Financijske agencije Regionalnog centra Rijeka KLASA: 120-02/22-04/14556 od 31. svibnja 2022., pravomoćnim 30. rujna 2023., u iznosu od 663,61 eura (šest stotina šezdeset tri eura i šezdeset jedan cent) zamjenjuje se radom za opće dobro na način da se svakih započetih 39,82 eura (trideset i devet eura i osamdeset i dva centi) novčane kazne zamjenjuje s 2 (dva) sata rada za opće dobro, odnosno ukupno s 34 (trideset i četiri) sati rada za opće dobro.

II. Osuđenica se upućuje na izvršavanje rada za opće dobro u ustanovu i drugu pravnu osobu s kojima je ministarstvo nadležno za poslove pravosuđa sklopilo ugovore o postojanju zajedničkog interesa za izvršavanje rada za opće dobro u prekršajnom postupku.

III. Ako osuđenica ne prihvati rad za opće dobro ili se na uredan poziv suda izvršenja ne odazove radi primitka naredbe o upućivanju na izvršavanje rada sukladno članku 152.c stavku 6. PZ ili ga ne izvrši svojom krivnjom u roku koji je za to određen sukladno članku 34. stavku 3. PZ, osuđenici se neplaćena ukupna novčana kazna iz točke 1. izreke ovog rješenja zamjenjuje kaznom zatvora na način da se svakih započetih 39,82 eura (trideset i devet eura i osamdeset i dva centi) novčane kazne zamjenjuje s 1 (jednim) danom zatvora, odnosno kaznom zatvora u trajanju od 17 (sedamnaest) dana.



Obrazloženje

1. Odlukom o prekršaju citiranom u izreci osuđenici je izrečena novčana kazna u iznosu od 5.000,00 kuna što primjenom fiksnog tečaja konverzije sada iznosi 663,61 eura. Odluka je postala pravomoćna 30. rujna 2023. 

1.1. Osuđenica u roku određenom u odluci o prekršaju nije platila novčanu kaznu, niti je kazna prisilno u cijelosti ili djelomično naplaćena u roku od 2 godine od podnesenog zahtjeva za prisilnu naplatu. 

1.2. Stoga je neplaćenu novčanu kaznu valjalo zamijeniti radom za opće dobro kako je to propisano člankom 34. stavkom 2. i 6. u svezi članka 152. stavka 6. PZ. Pritom se svakih započetih 39,82 eura novčane kazne zamjenjuje s 2 sata rada za opće dobro.

2. Sud će nakon pravomoćnosti i izvršnosti ovog rješenja pozvati osuđenicu radi dostave naredbe o upućivanju na izvršenje rada u jednu od ustanova i pravnih osoba iz evidencije iz članka 152.a stavka 2. PZ s područja svoje nadležnosti te će istom naredbom odrediti početak rada i rok u kojem se rad ima izvršiti kako je to propisano Pravilnikom o izvršavanju rada za opće dobro u prekršajnom postupku (Narodne novine broj 71/13).

3. Rješenjem je primjenom članka 152. stavka 6. PZ određeno i da će se neplaćena novčana kazna zamijeniti zatvorom za slučaj da osuđenica ne prihvati rad za opće dobro. Stoga ako osuđenica izjavi da ne prihvaća rad za opće dobro ili se na uredan poziv ovog suda ne odazove radi primitka naredbe o upućivanju na izvršavanje rada sud će odmah izdati naredbu o upućivanju osuđenice na izdržavanje zatvora u nadležnu ustanovu za izvršavanje zatvora.

4. Također, ako osuđenica ne izvrši rad za opće dobro svojom krivnjom u roku koji će za to biti određen, novčana kazna zamijenit će se kaznom zatvora. Pritom se svakih započetih 39,82 eura novčane kazne zamjenjuje s 1 danom zatvora.

5. Ako osuđenica plati novčanu kaznu nakon pravomoćnosti odluke o zamjeni, izvršenje rada za opće dobro ili kazna zatvora će se obustaviti. U slučaju djelomičnog plaćanja, izvršit će se samo preostali dio rada za opće dobro odnosno kazne zatvora, sukladno članku 34. stavku 7. PZ.

6. S obzirom na navedeno valjalo je odlučiti kao u izreci rješenja.

U Rijeci 23. travnja 2026.

Zapisničar 							Sudac

Maja Lekić							Sanja Crljen Mrvoš





UPUTA O PRAVU NA ŽALBU
Protiv rješenja stranke i osobe čija su prava povrijeđena mogu podnijeti žalbu. Žalba se podnosi ovome sudu u roku 3 (tri) dana od dana dostave rješenja u dovoljnom broju primjeraka za prvostupanjski i drugostupanjski sud. O žalbi odlučuje Visoki prekršajni sud Republike Hrvatske. 

- osuđenica;
- ovlašteni tužitelj

